b'\n_START_ARTICLE_\nArka\n_START_PARAGRAPH_\nArka je pesni\xc5\xa1ka zbirka Milana Vinceti\xc4\x8da. Zbirka je iz\xc5\xa1la leta 1987 pri Pomurski zalo\xc5\xbebi.\n_START_SECTION_\nVsebina\n_START_PARAGRAPH_\nAvtor je zbirko uredil po vzoru Gregorja Strni\xc5\xa1a in pod vplivom novega formalizma. V simetri\xc4\x8dni zgradbi sedem kraj\xc5\xa1ih ciklov oklepata Mo\xc5\xa1ka in \xc5\xbdenska pesem. Pesmi so strogo zgrajene - dve kitici s po \xc5\xa1tirimi verzi in po sedem pesmi v vsakem ciklu. Naslovi ciklov Stonehedge, Atlantida, Koli\xc5\xa1\xc4\x8darji, Diluvij, Argonavti, Noe in Genesis ka\xc5\xbeejo na avtorjevo zanimanje za davne \xc4\x8dase, kjer drug od drugemu bivata zgodovina in mit._NEWLINE_Od davnih mitov so danes ostali le drobci, ki jih pesnik v celoto pove\xc5\xbee s svojo domi\xc5\xa1ljijo. Nastajajo nove pokrajine, ki jih avtor ob\xc4\x8dasno tudi naseli z ljudmi, vendar ti v zgradbo svetovne zgodovine vna\xc5\xa1ajo zlo.'